‘রক্তবীজ ২’ সফল হতেই জগন্নাথধামে পুজো দিলেন মিমি

কলকাতা: পুজো রিলিজের ভিড়েও নিজস্ব মাইলস্টোন গড়েছে ‘রক্তবীজ ২’! শুক্রবার বাংলার গণ্ডি পেরিয়ে জাতীয়স্তরে মুক্তি পেল নন্দিতা-শিবপ্রসাদ পরিচালিত এই সিনেমা। উইন্ডোজ-এর ‘রক্তবীজ’, ‘বহুরূপী’ও জাতীয়স্তরে প্রশংসা কুড়িয়েছে। এমনকী বিদেশের স্ক্রিনিংয়েও আন্তর্জাতিক দর্শকমহলে সাড়া ফেলেছিল ‘রক্তবীজ’।

এবার সেপথে হেঁটেই গোটা দেশে মুক্তি পেল রক্তবীজ ২ (Raktabeej-2)। আর পুরীতে (Puri Temple) গিয়ে পুজো দিলেন ‘রক্তবীজ ২’-এর সংযুক্তা ওরফে মিমি চক্রবর্তী (Mimi Chakraborty)। শ্রীক্ষেত্র থেকে একগুচ্ছ ছবি শেয়াপ করেছেন অভিনেত্রী।

মিমি চক্রবর্তী (Mimi Chakraborty Visits Puri Temple) ব্যস্ত শিডিউলের মাঝে সময় পেলেই জগন্নাথভূমে ছুটে যান। এবার রক্তবীজের সাফল্যে পরীতে পুজো দিলেন মিমি। ১০ অক্টোবর সোশ্যাল মিডিয়ায় একগুচ্ছ ছবি পোস্ট করেন অভিনেত্রী।

আরও পড়ুন: কেমন কাটল পরিণীতির করবা চৌথ?

ছবিতে দেখা যায়, একটি সাদা রঙের চুড়িদার পরে মন্দিরের সামনে দাঁড়িয়ে রয়েছেন অভিনেত্রী। রঙিন ফুলেল প্রিন্টের ওড়না ঢাকা মাথা। হাসিমুখে বন্ধুর সঙ্গে ছবি দিয়েছেন অভিনেত্রী।

ছবিগুলি পোস্ট করে মিমি লেখেন, ‘জয় জগন্নাথ কৃতজ্ঞ।’ সত্যি তো, ঈশ্বরের আশীর্বাদ ছাড়া কোনও কিছুই সম্ভব নয়। দিনের শেষে তাঁর ইচ্ছার জোরেই সব কিছু হয়। তাই দিনের শেষে সাফল্যের এই কৃতজ্ঞতাটুকু তাঁর প্রাপ্য।

প্রসঙ্গত, ‘রঘু ডাকাত’ এবং ‘দেবী চৌধুরানী’ ছবির সঙ্গে প্রতিযোগিতায় বেশ ভালোভাবেই লড়াই করেছে এই ছবিটি। দর্শক এবং সমালোচকদের প্রশংসা পেয়ে আপ্লূত গোটা ‘রক্তবীজ ২’ টিম। ‘রক্তবীজ ২’-এর হাউসফুল শো নিয়ে সম্প্রতি অঙ্কুশ জানিয়েছেন, “মানুষের মনে ‘রক্তবীজ ২’ নিয়ে এত উত্তেজনা, কৌতূহল দেখে খুবই ভালো লাগছে।

অন্য খবর দেখুন