রোমহর্ষক কাহিনি দেখাল ‘রক্তবীজ ২’

কলকাতা: চমকের ধারাবাহিকতা বজায় রাখল শিবু-নন্দিতার ‘রক্তবীজ ২’। ভারত-বাংলাদেশের প্রেক্ষাপটে সন্ত্রাসদমনের রোমহর্ষক কাহিনি দেখাল ‘রক্তবীজ ২’। প্রথম পর্বে গ্রামের বাড়িতে আসা রাষ্ট্রপতিকে হত্যার চেষ্টায় বাধা দিয়েছিল কেন্দ্রের ডিআইজি পঙ্কজ সিংহ ও রাজ্যের এসপি সংযুক্তা। এখানে মুনির আলম-সহ প্রথম পর্বের চরিত্ররা আছে।

এ বারের গল্পে ইন্ডিয়ায় বসে প্ল্যানিং হলেও, মিশন বাংলাদেশ। সন্ত্রাসবাদ নিপাত যাক এই চাওয়া তো দুই দেশেরই। দুই দেশের সম্পর্ক উন্নত করতেই মৈত্রী আর শান্তি ফেরানোর বার্তা ধরা পড়েছে পরতে পরতে। সন্ত্রাসবাদীদের কোনও জাত, ধর্ম হয় না— টিজ়ার, ট্রেলার থেকে ছবিজুড়েও সেই বার্তা বার বার পৌঁছেছেন পরিচালকদ্বয়।

আরও পড়ুন:

আবীর আর মিমির বুদ্ধিদীপ্ত অভিনয়ের প্রশংসা না করলেই নয়। বরাবরের মতোই নজরকাড়া। পর্দায় ক্ষণিকের উপস্থিতিও যে এমন চমক আনতে পারে সেই প্রমাণ দিয়েছেন নুসরত। কৌশানীও ধারাবাহিক ভালো অভিনয়ের ধারা বজায় রাখলেন। স্মার্ট পুলিশ অফিসারের ভূমিকায় অনন্যা চট্টোপাধ্যায়ও অনবদ্য। তবে এ বার চমক সীমা বিশ্বাস। বাংলাদেশের প্রধানমন্ত্রী শেখ হাসিনার আদলে তৈরি তাঁর চরিত্র। কমেডি চরিত্রে কাঞ্চনও প্রশংসনীয়।

অন্য খবর দেখুন