পহেলগাঁওয়ে হত্যালীলায় স্বজনহারাদের জন্য ‘রক্তবীজ ২’ এর স্পেশাল স্ক্রিনিং

কলকাতা: এবার পুজোয় মুক্তি পাচ্ছে, ‘রক্তবীজ ২'(Raktabeej 2)। জানিয়ে দর্শকদের মধ্যে যথেষ্ট উত্তেজনা তৈরি হয়েছে। ছবির বিভিন্ন প্রচার ঝলকে ইতিমধ্যেই দর্শকদের মনে তৈরি হয়েছে নানান কৌতুহল। সন্ত্রাসবাদ নির্মূলের বার্তাও দেওয়া হয়েছে এই ছবিতে। আর সেই জন্যই ‘রক্তবীজ ২’ ছবিকে অন্যভাবে প্রচারের আলোয় আনতে চান দুই পরিচালক। বিনোদনের পাশাপাশি সামাজিক দায়িত্ব পালন তাদের কর্তব্য বলে মনে করেন তারা।

আরও পড়ুন:পুজোয় অন্তরা চৌধুরীর ট্রাভেল সঙ

পুজোর ঝলমলে আলোয় বাংলা ছবি দেখার জন্য অপেক্ষায় রয়েছেন দর্শকরা। বাঙালির জীবনে দুর্গপুজো(Durgapujo) বছরের সেরা মহোৎসব। তবুও এই আনন্দের দিনেও কাশ্মীরের পহেলগাঁওয়ে চলতি বছরের ২২ এপ্রিল ঘটে যাওয়া হত্যালীলার(Pahalgam attack) বিষাদের ছায়া দেশবাসী সঙ্গে বাঙালিও মনে রেখেছে। স্বজনহারাদের কথা এখনো ভুলতে পারেনি মৃত পরিবারের সদস্যরা। বিষাদের ছায়া নিয়েই তাঁদের এবারের শারদউৎসব।
বিশেষত তাদের কথা মাথায় রেখেই ‘রক্তবীজ ২’ ছবির বিশেষ স্ক্রিনিং(Spcial Screening) এর ব্যবস্থা করেছে ছবি টিম। শিবপ্রসাদ মুখোপাধ্যায় ও নন্দিতা রায় পরিচালনায় এই ছবির বিশেষ প্রদর্শনীতে উপস্থিত থাকবে পহেলগাঁও হামলার মৃত বিতান অধিকারী ও সমীর গুহের পরিবারের সদস্যরা। আমন্ত্রণ জানানো হয়েছে এই দুই পরিবারের সদস্যদের। আগামী ২০ সেপ্টেম্বর ছবির বিশেষ প্রদর্শনীর আয়োজন করা হয়েছে।